Soetwaters Gastehuis | Resensies
Retha D - Des 2019
Vriendelike diens mooiste verblyf.
Ons het heerlik oorgebly by Soetwaters gastehuis sal dit enige tyd aanbeveel.
Baie mooi ligging, goeie diens, besonderse mooi kamers.
Soetwaters Gastehuis's terugvoer
Sjoe! Baie, baie dankie - dit laat my hart sommer bokspring van gelukkigheid om sulke mooi terugvoer te lees!
Candice F - Apr 2019
Was so rustig. Kamers was skoon en netjies ingerig. Dit was ook mooi en modern en baie privaat. Ek gee dit 10/10.
Shoe Candince, baie baie dankie! Dit maak my hart sommer baie bly. Julle is altyd welkom terug. :-)
Hentie K - Mrt 2019
Ek sê vandag vir my vrou ek wens die naweek was nie verby nie.
Ons het ons naweek baie geniet en sal weer gaan, Mariana was baie behulpsaam en kon nie genoeg vra of daar iets is wat ons benodig.
Baie dankie, Hentie. Ek waardeer jou mooi terugvoer baie!
Francois H - Jan 2019
Dit was 'n baie rustige en gemaklike huisie waarin ons gebly het, ek sal dit vir enige iemand aanbeveel.
Netjiese en gerieflike kamers en vriendelike mense.
Baie, baie dankie vir die wonderlike terugvoer, Naude. Dit maak my so gelukkig! Jy is altyd welkom hier by Soetwaters!
Ronel B - Des 2018
Dit was so rustig.
Ons verblyf was baie rustig. Alles was skoon en daar was soveel liefde in die ou plekkie gewees.
Stephan S - Nov 2018
Baie gelukkig met persoonlike diens en hulle manier van kommunikeer deur WhatsApp. Sal vir seker weer daar bly.
Baie dankie, Stephan. Ons waardeer dit dat jy van jou tyd geneem het om vir ons terugvoer te gee. Dis goed om te weet dat ons manier van kommunikasie vir julle waarde toegevoeg het!
Julle is enige tyd welkom terug hier by ons!
Lana M - Nov 2018
Baie pragtige kothuis, ideaal vir oornagverblyf na 'n troue in die omgewing.
Ons voel baie welkom en waardeer al die klein besonderhede. Die sjokolade op ons beddens was 'n verrassing. Mal oor die donkies in die buurt. Pragtige rustige omgewing.
Very quaint cottage, perfect for an overnight stay after a wedding in the area.
We felt very welcome and appreciated all the little details. The chocolates on our beds went down a treat. Loved the donkeys nearby. Lovely quiet area.
Thank you for taking the time to give us feedback Lan, it is much appreciated.
Verenique V - Nov 2018
Pragtig, rustig en stylvol. Baie vriendelike diens.
Ons het dit baie geniet by Soetwaters. Uitstekende diens gekry en ons kamer was in puik toestand. Dit was so lekker rustig, verseker die geld werd.
Baie dankie Verenique, dit maak my hart sommer baie bly om te weet julle het Soetwaters geniet.
Tiaan D - Okt 2018
Fantastiese, private kothuis, ideaal vir oornag na 'n nabye funksie.
Die kothuis is ten volle toegerus met alles wat nodig is. Die stoepie kyk uit op 'n lowergroen woud, net langs 'n stukkie grondpad, wat absolute kalmte en stilte waarborg. Die kwaliteit van die bed en beddegoed is besonders hoog. Vriendelike en gereelde kommunikasie van die eienaars verseker dat geen tekortkominge bestaan het vir die naweek nie.
Marichelle M - Sep 2018
Fantastiese ervaring. Wow.
Ek reis redelik baie en ek moet sê dat Soetwaters Gastehuis werklik 10/10 in my boeke is. Nie net was die kamers netjies nie, die gasvrou Mariana, was verskriklik behulpsaam en vriendelik, Ons het niks nodig gehad nie, want alles was reeds daar. Hulle het so 'n peuselkroeg met billike pryse en het selfs ekstra babadoeke gehad indien ons dit sou benodig. Die plek was baie veilig ook en die mooiste honde op die plot. Sal vir seker weer soontoe gaan. Dankie Mariana en Kie.
Dit is wonderlik om sulke terugvoer te ontvang Marichelle, nogmaals baie dankie! Dit was vir ons baie aangenaam om julle te ontvang en julle is altyd welkom.
Ronel B - Mei 2018
Die plekkie is stunning en op 'n plaas. Lekker wegbreek buite die stad. Ons sal weer gaan. Die eienaars is baie vriendelik en behulpsaam.
Ai, dis darem lekker om sulke mooi woorde te lees Ronel. Baie, baie dankie. Julle is enige tyd welkom om weer te kom.
Rene C - Jan 2018
Weereens 'n verskriklike lekker, vreedsame kuier wat verseker het dat ons die nuwe jaar kalm binne gaan. En toe ons 'n sak daar vergeet, het ons gashere uit hulle pad gegaan om dit terug by ons te kry. Dankie weer Mariana en Ian. Sien julle gou weer.
Baie dankie Rene! Dit is altyd net vir ons een groot plesier om julle hier te kan ontvang. Nogmaals baie dankie vir jou mooi terugvoer, ons waardeer dit uit ons harte uit!
Theresa B - Nov 2017
Pa en seun naweek, lekker gebly dankie.
'n Behoorlike braaiplek / boma, waar jy kan vuurmaak vir kuier en braai, sal vir seker 'n aanwins wees.
Baie dankie Chris, ek is so bly julle het lekker geslaap. 'n Boma is 'n baie goeie idee - baie dankie vir die voorstel! Ons sal dit beslis op ons moet doen lysie sit vir die toekoms.
Elize I - Okt 2017
Was baie rustig en skoon en goeie diens.
Heerlik gebly en gerus. Net deure het bietjie geraas saans wanneer mens 'n draaitjie loop, steurend vir die ander mense. Verder het ons heerlik gekuier. Veral die geskenkies op die beddens en die koffie en tee en beskuitjies was 'n bederf gewees.
Baie dankie vir die wonderlike terugvoer - ons waardeer dit uit ons harte uit! Ek wil jou ook bedank dat jy ons gesê het van die krakende deure - ons sal kyk wat ons daaraan kan doen.
Rene C - Sep 2017
Stil, rustig en die kothuis is fantasties en volledig ingerig.
Ons het so 'n rustige tyd gehad. Die kothuis het alles wat mens nodig het en die eienaars het ons bederf met heerlike sjokolade en geskenkies op die bed met aankoms. Daar was 2 donkies wat kom kuier het en met ons honde hespeel het. Ideaal om jou honde saam te bring want daar is 'n stewige heining om hulle in te hou. Eienaars het ook gehelp toe ons ons "firelighters" vergeet het. Was voorwaar 'n baie baie aangename kuier.
Baie baie dankie vir die mooiste terugvoer - dis voorwaar die lekkerste lekker!
Ons wil ook net van ons kant af baie dankie sê dat julle die plek so mooi skoon en netjies vir ons gelos het - julle en julle hondjies is model-gaste!
Elisma F - Aug 2017
Die perfekte plek vir `n wegbreek uit die stad! Bonus: jy kan jou troeteldiere saamvat.
Baie dankie vir jou positiewe terugvoer Elisma. Ons is so bly julle en julle oulike worshondjies het die plekkie geniet.
Kan Soetwaters enige tyd met vrymoedigheid aanbeveel en die gashere is baie aangenaam en gaan uit hulle pad om jou welkom te laat voel.
Wow!! Baie baie dankie vir die mooi terugvoer Johan - dit maak ons harte warm!
Janet V - Mei 2017
Baie rustig, goed ingerig.
DIt was so lekker rustig, 'n lekker wegbreek uit die stad, baie netjies en skoon, baie goed ingerig.
Baie dankie vir die mooi terugvoer, so bly julle het die kothuis geniet.
Emile S - Mrt 2017
Baie lekker gewees. Ek het wel baie uitgesien om daar te braai want op die webtuiste staan daar daar is braaigeriewe. Daar is nie wat ek gesien het nie.
Baie dankie vir die terugvoering Emile. Ons sal inderdaad plan maak met die braai geriewe.
Carien G - Feb 2017
Ons het slegs een aand oor geslaap maar die kothuis is perfek vir 'n familie. Rustig en ek het gehou van die feit dat mens nie in 'n gastehuis slaap nie. Mens het jou eie erf en privaatheid.
Baie dankie vir die positiewe terugvoer - dit word opreg waardeer!
https://travelground.imgix.net/AAEAAQAAAAAAAAAAAAAAJDYyNDc3YjcxLTVlMDgtNGM2MC1iYWQ5LWVkODQ4MzIzNzdkYg?w=1440&h=960&fit=crop&auto=format Vanaf R1 040 per nag (vir 2 persone) 22 5 1 5 Farm Kleinfontein Off Rhenosterfontein Road 1001 Gauteng 086 999 0018 13:00-15:00 10:00 -25.802868407869 28.482788121255